[Foto's] 'Motorsindikaat' in Limpopo oopgevlek | Maroela Media
Lt.kol. Moatshe Ngoepe, woordvoerder van die polisie, het gesê die opsporingspan het die bestuurder van 'n gesteelde voertuig agtervolg tot by die kleinhoewe in Ivydale. Die beamptes het hier op verskeie gesteelde motors beslag gelê.
Volgens Ngoepe is daar onder meer op 'n Toyota Yaris, 'n Nissan Sentra, 'n Mazda 3 en 'n Ford Courier-bakkie beslag gelê. "Voorlopige ondersoek dui daarop dat al die voertuie in Botswana geregistreer is en dat hulle die onderstelnommers afgevyl het. Daar is ook beslag gelê op registrasiedokumente van Botswana en Zimbabwe en lisensieskyfies van Botswana."
'n 20-jarige man is in hegtenis geneem op aanklag van die besit van vermoedelik gesteelde voertuie en sal Maandag in die Polokwane-landdroshof verskyn. "Die ondersoek gaan voort om vas te stel waar die motors vandaan kom," het Ngoepe gesê.
As die voertuie geklasifiseer is as gesteel moes iemand dit tog aangemeld het as gesteel. met ander woorde die klaer is bekend en sy verklaring is afgeneem… so hoe breinloos moet die mense wees om nou eers te wil vas stel waar die voertuie vandaan kom ???????????
Vra net..... · 2 jaar gelede
Miskien weet hulle nie waar die voertuie vandaan kom nie omrede die enjin nommers afgevyl is of enjins sommer verwyder is….en daar nie meer nommerplate is nie….wie sal weet waar dit vandaan kom…..net baie dankbaar hulle kon een van die sindikate oopvlek en dat dit sommer lei tot meer inhegtenisnemings…..mooi so!!!!